Demokratët, hetim shkarkimit të Inspektorit të DASH nga Presidenti
Zyrtarë të Kongresit thanë se Inspektori i Përgjithshëm i Departamentit të Shtetit që u shkarkua nga Presidenti Trump ishte duke hetuar Sekretarin Pompeo
Zyrtarë të Kongresit me njohuri për këtë çështje u thanë mediave amerikane se Inspektori i Përgjithshëm i Departamentit të Shtetit, i pushuar nga Presidenti Donald Trump po shqyrtonte pretendimet se Sekretari i Shtetit Mike Pompeo kishte një anëtar të stafit që kryente detyra personale, si p.sh. shëtitjen e qenit të tij. Gazeta Washington Post dhe kanali NBC News i njoftuan këto zhvillime të dielën vonë. Përveç shëtitjes së qenit, zyrtarët thanë se zoti Pompeo e kishte ngarkuar anëtarin e stafit me marrjen e rrobave të tij nga pastrimi kimik dhe me rezervimet në restorante për zotin Pompeo dhe gruan e tij. Demokratët në Dhomën e Përfaqësuesve dhe në Senat kanë filluar një hetim për shkarkimin nga Presidenti Trump të inspektorit të përgjithshëm, një veprim që Shtëpia e Bardhë tha se ishte rekomanduar nga Sekretari Pompeo. Senatori Bob Menendez dhe Ligjvënësi Eliot Engel i dërguan një letër të përbashkët Shtëpisë së Bardhë ku kërkojnë që zyrtarët e administratës të dorëzojnë deri të premten dokumentet që lidhen me shkarkimin. "", tha Senatori Menendez të dielën. Kryetarja e Dhomës së Përfaqësuesve Nancy Pelosi i tha të dielën emisionit të kanalit CBS News "Face the Nation" për shkarkimin e zotit Linick se është revoltuese kur largon dikë që është aty për të ndalur... shpërdorimet, mashtrimet, abuzimet ose shkeljet e tjera të ligjit që ... mendohet se po ndodhin. "", tha Pelosi. "". Republikanët kryesorë dolën në mbrojtje të Presidentit Trump. Këshilltari i tregtisë i Presidentit Trump, Peter Navarro, i tha emisionit "This Week" të kanalit ABC News, se "". "" tha zoti Navarro, "”. Senatori republikan Ron Johnson nga shteti Wisconsin, i tha kanalit CNN se ai mendonte se "jo të gjithë inspektorët e përgjithshëm janë të së njëjtës rëndësi" dhe tha se ata "shërbejnë sipas vullnetit të presidentit". Presidenti Trump më parë kishte shkarkuar zotin Glenn Fine, i cili ishte duke mbikëqyrur përgjigjen e ndihmës financiare të qeverisë ndaj pandemisë së koronavirusit; zotin Michael Atkinson, i cili si inspektor i përgjithshëm i bashkësisë së inteligjencës amerikane luajti një rol në fillimin e hetimeve për shkarkimin e Presidentit Trump në fund të vitit të kaluar; dhe zonjën Christi Grimm, inspektore e Përgjithshme e Shëndetit dhe Shërbimeve Njerëzore që Presidenti Trump kishte akuzuar për prodhimin e një "dosjeje false" për mungesat e furnizimeve mjekësore në spitalet amerikane që merren me pandeminë. Zoti Linick u emërua në postin e inspektorit të përgjithshëm të Departamentit të Shtetit nga ish-presidenti Barack Obama, një demokrat që Presidenti Trump shpesh e kritikon. Pjesëmarrja e zotit Linick në procesin e hetimit për shkarkimin e Presidentit Trump ishte e kufizuar në informimin e disa komisioneve të kongresit dhe vënien në dispozicion ligjvënësve dokumentet nga Rudy Giuliani, avokati i presidentit.